जयकारों के साथ धुआंकलां को रवाना हुआ नगर कीर्तन
कोटा| कोटा-बूंदीरोड बड़गांव स्थित अगमगढ़ गुरुद्वारे से बाबा लक्खा सिंह के सानिध्य में नगर कीर्तन धूआंकलां के लिए रवाना हुआ। इस दौरान सिख संगत वाहे गुरु का खालसा और वाहे गुरु की फतेह के जयकारे लगा रही थी। धुआंकलां गुरुद्वारे पर आज दीवान सजेगा। नगर कीर्तन में गुरुग्रंथ साहिब की सवारी, पंज प्यारे, कीर्तन मंडलियों सहित दर्जनों वाहनों में सैकड़ो श्रद्घालुओं का जत्था सुबह 9 बजे अगमगढ़ गुरू द्वारे से रवाना हुआ। यह जत्था धूआंकलां (टोंक) में भगत धन्नाजी के प्रकाशोत्सव में शामिल होगा। जुलूस में लोग ‘‘वाहे गुरु का खालसा, वाहे गुरु जी की फतह, जो बोले सो निहाल, सत श्री अकाल’’ के जयकारों से लगाते चल रहे थे। गुरू द्वारा प्रांगण से बडग़ांव स्थित गुरूनानक पब्लिक स्कूल संचालन समिति के शिक्षक वर्ग छात्र-छात्राओं ने जत्थे का पुष्पवर्षा कर किया। वहीं विद्यालय तक छात्र-छात्राओं के विभिन्न दलों ने कीर्तन में शामिल हुए। गुरुग्रंथ साहिब की सवारी मार्ग में हजारे, गुलाब, गेंदे के पुष्पों को बिछाया गया। इस दौरान सिख समाज के लोग रास्ता साफ करते चल रहे थे। जुलूस का बूंदी और हिंडौली में स्वागत किया गया। जुलूस शनिवार शाम को टोंक पहुंच गया। वहां रात को दीवान सजाया गया।
बूंदी रोड अगमगढ़ गुरुद्वारे से नगर कीर्तन निकाला गया। नगर कीर्तन में गुरुग्रंथ साहिब की सवारी, पंज प्यारे, कीर्तन मंडलियों सहित दर्जनों वाहनों में सैकड़ो श्रद्घालुओं का जत्था सुबह 9 बजे अगमगढ़ गुरुद्वारे से रवाना हुआ।
hin_Deva hin_Deva hin_Deva